Diari Oficial de la Generalitat Valenciana


Sumari del DOGV 5850, del 16-09-2008 (2008/10240)

RESOLUCIÓ de 9 de juliol de 2008, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa per a la nova subestació transformadora de 132/20 kV denominada ST Benifaió, al terme municipal de Benifaió, província de València. Expedient: ATASCT/2006/50.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5850

Data del DOGV
:   16-09-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/10822


Data del document
:   09-07-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Benifaió
    * subministrament d'energia elèctrica
    * empresa privada

RESOLUCIÓ de 9 de juliol de 2008, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa per a la nova subestació transformadora de 132/20 kV denominada ST Benifaió, al terme municipal de Benifaió, província de València. Expedient: ATASCT/2006/50. [2008/10344]  
Vistos els escrits presentats per Iberdrola Distribución Eléctrica, SAU, amb domicili als efectes de notificacions a l'av. Manoteras 20, 28476 Madrid, en data 15 de febrer de 2006 i 24 d'octubre de 2006, davant del Servici Territorial d'Energia de València, en què sol·licita que se li concedisca l'autorització administrativa per a una nova subestació transformadora de 132/20 kV denominada ST Benifaió, ubicada en la parcel·la núm. 84, del polígon 12, al paratge de la Paridera, al costat del camí Prefaci, al terme municipal de Benifaió, província de València.  
A l'escrit de 24 d'octubre de 2006, s'adjunta l'avantprojecte tècnic definitiu Edició A de l'esmentada instal·lació, firmat per tècnic competent i visat pel col·legi oficial corresponent, en data 26 de setembre de 2006.  
Vist que l'autorització sol·licitada va ser sotmesa a la informació pública prevista en el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i va ser publicada en el Diari Oficial de la Comunitat Valenciana del dia 29 de maig de 2007 i en el Butlletí Oficial de la Província de València de 25 d'abril de 2007.  
D'acord amb la documentació que es troba en l'expedient, no s'han presentat al·legacions a la mencionada sol·licitud.  
Vist que d'acord amb el que preveu l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va traslladar a l'Ajuntament de Benifaió la separata corresponent a la instal·lació sol·licitada, per afectar béns, instal·lacions, obres o servicis, centres o zones dependents d'eixa administració, i es van sol·licitar les condicions tècniques procedents, i d'acord amb l'article 75 de la Llei 16/2003, sobre l'adaptació al planejament urbanístic que siga d'aplicació.  
D'acord amb la documentació que es troba en l'expedient, figura contestació del mencionat Ajuntament de 27 de novembre de 2006, així com un segon escrit de 23 de maig de 2008 rebut en esta Direcció General d'Energia, per mitjà del qual s'informa favorablement la instal·lació sol·licitada, per complir la normativa urbanística i tècnica que li és d'aplicació, amb les condicions que este conté que, conegudes per l'empresa peticionària, són acceptades per esta.  
Vist l'informe tècnic favorable de 5 de maig de 2008, emés pel Servici Territorial d'Energia de València i remissió de l'expedient.  
Atés que amb data 28 de març de 2008, la directora general de Gestió del Medi Natural de la Conselleria de Medi Ambient, Aigua, Urbanisme i Habitatge, va dictar Declaració d'Impacte Ambiental i va estimar favorable, només als efectes ambientals el projecte de subestació transformadora denominada ST Benifaió, en el paratge la Paridera, parcel·la 84, polígon 12 (coordenades geogràfiques del perímetre de la parcel·la ocupada són (720948,743; 4351245,710) (720959,812; 4351185,122) (720921,753; 4351188,785) (720926,754; 4351140,962) (720845,600; 4351125,421) (720833,234; 4351237,927)), previst en el projecte, l'estudi d'impacte ambiental i la resta de documentació que es troba en l'expedient. Esta resolució, continua manifestant la declaració d'impacte, no empara les instal·lacions previstes per Roquette Laisa España, SA., ja que este projecte no es troba arreplegat en l'expedient avaluat ambientalment. Tot això amb les condicions que s'arrepleguen en la part dispositiva d'esta resolució.  
Atés que d'acord amb l'article 38 del Reial Decret 1955/2000, les instal·lacions l'autorització de les quals se sol·licita constituïxen instal·lacions de distribució elèctrica.  
Vist que Iberdrola Distribución Eléctrica, SAU, està inscrita definitivament en la Secció 1ª del Registre Administratiu de Distribuïdors, Comercialitzadors i Consumidors Qualificats, de la Direcció General de Política Energètica i Mines del Ministeri d'Indústria, Turisme i Comerç.  
Atés que d'acord amb l'avantprojecte presentat la finalitat sol·licitada és garantir amb nivells de màxima fiabilitat la potència necessària per a cobrir, a mitjà termini i a llarg termini, la important demanda d'energia elèctrica en l'esmentat municipi i el seu entorn, amb motiu d'un creixement continuat el qual no és possible atendre amb l'actual infraestructura elèctrica existent en la zona.  
Atés que el títol VII de la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol (BOE 05.07.2007), establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient, així com el que establix l'apartat segon de la disposició transitòria segona de l'esmentada llei.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Únic  
Atorgar a Iberdrola Distribución Eléctrica, SAU, l'autorització administrativa per a la nova subestació transformadora de 132/20 kV denominada ST Benifaió, ubicada en la parcel·la núm. 84, del polígon 12, en el paratge de la Paridera, al costat del camí Prefaci, al terme municipal de Benifaió, província de València, les característiques principals de la qual són :  
- Sistema elèctric de 132 kV:   
Configuració de doble barra tipus interior amb aïllament en SF6 (hexafluorur de sofre) i deu posicions, corresponents a dos de línia, cinc de transformador, una d'enllaç barres i dos posicions de reserva.  
- Sistema elèctric de 20 kV:   
Configuració de doble barra tipus interior amb aïllament en SF6 (hexafluorur de sofre) conformat per tres mòduls de cel·les amb un total de trenta-nou posicions, de les quals vint-i-quatre seran eixides de línia, tres de transformador, dos de servicis auxiliars, dos de mesura, dos d'unió, una de partició, dos d'enllaç de barres i tres de bateries de condensadors. Este sistema es completa amb la dotació en intempèrie de tres bateries de condensadors.  
- Una transformació dotada amb tres transformadors de potència de relació 132/20 kV i 40 MVA de potència cada un, total 120 MVA, amb les corresponents reactàncies trifàsiques limitadores de presa de terra.  
Per a l'alimentació dels equips i servicis propis d'estes instal·lacions quedaran instal·lats dos transformadors de servicis auxiliars de relació 20/0,380-0,220 kV i 250 kVA de potència cada un.  
- Un edifici en què s'ubicaran les cel·les de 132 kV i 20 kV, els transformadors de servicis auxiliars i els equips de control, protecció, comunicació i alimentació en BT.   
- Pressupost: 4.137.200 euros.  
Esta resolució està sotmesa a les condicions següents:  
a) En el termini de sis mesos a partir de la notificació d'esta resolució, Iberdrola Distribución Eléctrica, SAU, presentarà en el Servici Territorial d'Energia de València el projecte tècnic d'execució de la subestació transformadora 132/20 kV, per a la seua aprovació, si així procedira. Amb anterioritat a la finalització del dit termini podrà sol·licitar la seua ampliació per mitjà de sol·licitud motivada davant d'esta Direcció General d'Energia.  
b) La instal·lació que s'ha de realitzar complirà els reglaments aplicables a este tipus d'instal·lacions, i en particular el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.  
c) L'administració deixarà sense efecte esta resolució en qualsevol moment en què observe l'incompliment de les condicions imposades en esta.  
d) Condicions d'orde mediambiental establides en la Declaració d'Impacte Ambiental de 28 de març de 2008:  
1. En cas d'utilitzar-se residus inerts procedents d'activitats de construcció o demolició per a anivellar la parcel·la, s'haurà d'estar al que establix el Reial Decret 205/2008, d'1 de febrer.  
2. Es prohibix l'abocament d'aigües residuals al terreny per mitjà de pous drenants, per estar la instal·lació ubicada en la conca de l'Albufera i en la parcel·la inclosa en el PORN. S'haurà de gestionar l'aigua residual a través de gestor autoritzat.  
3. S'ha de disposar així mateix de permís d'abocament de les aigües pluvials.  
4. No ha d'utilitzar-se fil d'aram espinós en la rematada del tancament.  
5. Ha d'evitar-se l'alteració dels canals de rec circumdants, i es tornaran al seu estat actual a la finalització de l'obra.  
6. Tal com indica l'informe elaborat per la Secció Forestal, de la Direcció Territorial d'esta Conselleria, "l'actuació proposada (?), incloses les barreres de tancament, hauran de realitzar-se fora dels límits de la via pecuària, i respectar totalment la seua amplària legal" (15 m). Així mateix, "durant la realització de les obres que siguen necessàries i amb posterioritat a estes, s'haurà de garantir el trànsit ramader i els usos compatibles i complementaris previstos per la llei".   
7. Respecte a les emissions de camps electromagnètics derivades del funcionament de la ST caldrà ajustar-se al que disposa la Direcció General de Salut Pública, òrgan competent en la vigilància sanitària de la contaminació electromagnètica, d'acord amb la Llei 4/2005, de 17 de juny. En tot cas, estes es mantindran per davall dels límits establits per la Recomanació del Consell de Ministres de Sanitat de la Unió Europea, de 12 de juliol (1999/519/CE), fixats en 5 kV/m per al camp elèctric i 100 µT per al camp magnètic.   
8. Es disposarà de l'informe definitiu establit en l'article 11 de la Llei 4/1998, d'11 de juny, emés per la Direcció General de Patrimoni Cultural Valencià.  
9. A la posada en marxa de la subestació transformadora, es procedirà a mesurar els nivells sonors generats, a fi de verificar el compliment de les condicions establides en la legislació vigent, i s'incorporaran els resultats al Programa de Vigilància Ambiental.  
10. Les accions incloses en el Programa de Vigilància Ambiental hauran de documentar-se, als efectes d'acreditar l'adopció i l'execució de les mesures preventives i correctores proposades i la comprovació de la seua eficàcia.  
11. D'acord amb l'article 4 del Reial Decret Legislatiu 1302/1986, de 28 de juny, modificat per la Llei 9/2006, de 28 d'abril, el promotor haurà de comunicar a l'òrgan ambiental, amb suficient antelació, la data de començament de l'execució del projecte.  
12. Qualsevol modificació o ampliació del projecte presentat, així com si es detectara algun impacte ambiental no previst en l'estudi d'impacte ambiental, hauran de ser comunicats a l'òrgan ambiental competent, que establirà, si procedix, l'aplicació de noves mesures correctores.  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 9 de juliol de 2008.- El director general d'Energia: Antonio Cejalvo Lapeña.